 "ครัวนลินรัตน์" ร้านข้าวราดแกงติดแอร์ ใน CDC 
ร้านอาหารขนาดห้องเดียว ขายอาหารไทยง่ายๆ 
อย่าง ข้าวราดแกง กับข้าวตัก ก๋วยเตี๋ยวไก่มะระ 

 ราคาเบาๆ ราดข้าว 1อย่าง 40บาท 2อย่าง 45บาท 
ถ้าสั่งกับข้าวแยก ราคาถ้วยละประมาณ 30บาทครับ
บริการตัวเองครับ สั่งกับข้าวหน้าตู้แล้วรอรับได้เลย มีน้ำแข็งฟรีบริการ หยิบแก้วตักเอง เติมเองครับ

ข้าวแกงมาตรฐาน ต้ม ผัด แกง ทอด เมนูไข่ต่างๆ
รสใช้ได้เลย กับข้าวรสเข้มข้นดีแบบมีชาติตระกูล 
ให้เยอะ คุ้มค่าคุ้มราคา กับอร่อย ข้าวก็หุงนุ่มดีครับ
 ก๋วยเตี๋ยวไก่มะระก็ไม่เลว น่องไก่ตุ๋นนุ่มๆ เข้าเนื้อ
มีมะระดิบให้คีบใส่เอง ปรุงรสได้ตามชอบครับ

 
 สรุปว่าอร่อย แถมราคาถูก ราคานี้หายากที่ CDC
เป็นร้านทางเลือกดีๆ สำหรับมื้อง่ายๆแบบเร่งด่วน 
ร้านเค้ารับทำข้าวกล่อง รับทำกับข้าวงานเลี้ยงด้วย
 ผมว่าข้าวราดแกงนี่คลาสสิค อาหารคู่บุญคนไทย  เมนูเปลี่ยนไปเรื่อยๆ เลือกกินได้ไม่ซ้ำ ไม่เบื่อครับ
 
 